CELEX: 32006R2003
Language: hu
Date: 2006-12-21 00:00:00
Title: A Bizottság 2003/2006/EK rendelete ( 2006. december 21. ) a halászati és akvakultúra-termékek piacának közös szervezésével kapcsolatos kiadásoknak az Európai Mezőgazdasági Garanciaalap (EMGA) által történő finanszírozására vonatkozó részletes szabályok megállapításáról

28.12.2006   
            
            
               HU
            
            
               Az Európai Unió Hivatalos Lapja
            
            
               L 379/49
            
         
      A BIZOTTSÁG 2003/2006/EK RENDELETE
   
   (2006. december 21.)
   a halászati és akvakultúra-termékek piacának közös szervezésével kapcsolatos kiadásoknak az Európai Mezőgazdasági Garanciaalap (EMGA) által történő finanszírozására vonatkozó részletes szabályok megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendeletre (1) és különösen annak 35. cikke (3) bekezdésére,
   mivel:
   
               (1)
            
            
               A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (2) 3. cikke (2) bekezdésének f) pontja előírja, hogy Európai Mezőgazdasági Garanciaalapnak (EMGA) a halászati termékek piacával kapcsolatos kiadásait központi irányítás mellett kell kezelni.
            
         
               (2)
            
            
               A 104/2005/EK rendelet 35. cikke meghatározza a tagállamoknál felmerülő kiadások típusait.
            
         
               (3)
            
            
               E kiadások finanszírozása a Bizottság és a tagállamok közötti közvetlen központi irányítás szabályai alapján történik.
            
         
               (4)
            
            
               A közösségi pénzeszközökkel való hatékony és eredményes gazdálkodás és a Közösség pénzügyi érdekeinek védelme érdekében az 1290/2005/EK rendelet előír bizonyos kötelezettségeket a tagállamok számára az alapok irányítása és ellenőrzése tekintetében, valamint kiköti, hogy a tagállamoknak tájékoztatást kell adniuk az e kötelezettségek teljesítését biztosító jogi és közigazgatási keretrendszerükről, továbbá – amennyiben szabálytalanságokat tárnak fel ezen alapok kezelésében – be kell hajtaniuk a jogtalanul kifizetett összegeket. Ezenkívül a 104/2000/EK rendelet 35. cikke alapján finanszírozott kiadásokkal összefüggésben a Közösség pénzügyi érdekeit az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletben (3), az Európai Csalás Elleni Hivatal (OLAF) által lefolytatott vizsgálatokról szóló, 1999. május 25-i 1073/1999/EK európai parlamenti és tanácsi rendeletben (4), az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/EK, Euratom tanácsi rendeletben (5), valamint az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendeletben (6) a pénzügyi érdekek védelmével kapcsolatban előírt vonatkozó szabályok védik.
            
         
               (5)
            
            
               A hatékony és eredményes pénzgazdálkodás érdekében – amire különösen azért van szükség, mert első lépésben maguk a tagállamok bocsátják rendelkezésre a pénzeszközöket a 104/2000/EK rendelet 35. cikkében említett kiadások fedezésére, mielőtt a Bizottság félévente visszatéríti kiadásaikat – a tagállamoknak össze kell gyűjteniük a kiadásokkal összefüggő lényeges információkat, és azokat a kiadásigazoló nyilatkozattal együtt el kell küldeniük a Bizottságnak.
            
         
               (6)
            
            
               A Bizottságnak a kiadásigazoló nyilatkozatok és az azokhoz mellékelt kísérődokumentumok alapján félévente kell visszatérítenie a tagállamok kiadásait.
            
         
               (7)
            
            
               Ezen információkat elektronikus úton kell elküldeni annak érdekében, hogy a Bizottság azokat hatékonyan használhassa fel.
            
         
               (8)
            
            
               Annak elkerülésére, hogy a tagállamok más-más átváltási árfolyammal számoljanak a termelői szervezetek számára az eurótól eltérő pénznemben kifizetett támogatások elszámolásánál, illetve a kiadásigazoló nyilatkozat elkészítésekor, indokolt előírni, hogy az érintett tagállamok kiadásigazoló nyilatkozataikban a kedvezményezetteknek történő kifizetések folyósításakor alkalmazott átváltási arányt alkalmazzanak. Az alkalmazandó átváltási árfolyamokat a halászati és akvakultúra-termékek piacának közös szervezéséről szóló 104/2000/EK tanácsi rendelet mechanizmusai által biztosított bizonyos összegek kiszámítása során alkalmazandó árfolyamokra vonatkozó meghatározó ügyleti tények meghatározásáról szóló 1925/2000/EK tanácsi rendelet (7) szerinti meghatározó ügyleti tényeknek megfelelően kell megállapítani.
            
         
               (9)
            
            
               Annak érdekében, hogy legyen jogalapja az első referencia-időszakban teljesített kifizetéseknek e rendeletet visszamenőleges hatállyal 2006. október 16-tól kell alkalmazni,
            
         ELFOGADTA EZT A RENDELETET:
   1. cikk
   Tárgy
   E rendelet a halászati és akvakultúratermékek piacának közös szervezésével kapcsolatban a tagállamoknál felmerült kiadásoknak az Európai Mezőgazdasági Garanciaalap (EMGA) által történő finanszírozása tekintetében megállapítja a 104/2000/EK tanácsi rendelet alkalmazásának részletes szabályait.
   2. cikk
   Fogalommeghatározások
   E rendelet alkalmazásában a következő fogalommeghatározást kell alkalmazni:
   „Kiadások”: a 104/2000/EK rendelet 35. cikkének (1) bekezdésében említett, a tagállamoknál felmerült kiadások.
   3. cikk
   Illetékes hatóság
   Valamennyi tagállam kijelöli az e rendelet végrehajtásáért felelős illetékes hatóságot, és arról tájékoztatja a Bizottságot.
   4. cikk
   Kiadásigazoló nyilatkozatok
   (1)   Valamennyi tagállam a mellékletben szereplő minta alapján készíti el a kiadásigazoló nyilatkozatot. A kiadásigazoló nyilatkozat az Európai Közösségek költségvetésének nómenklatúrája szerint és kiadástípusonként – a tagállamok számára rendelkezésre bocsátott részletes nómenklatúra alapján – lebontott adatokat tartalmazó kimutatás. Ez a következőkre terjed ki:
   
               a)
            
            
               az előző hathónapos referencia-időszakban felmerült kiadások;
            
         
               b)
            
            
               a pénzügyi év kezdetétől az előző hathónapos referencia-időszak végéig felmerült összes kiadás.
            
         (2)   Valamennyi tagállam gyűjt minden, a kiadásigazoló nyilatkozat szempontjából lényeges információt.
   (3)   A referencia-időszakok az október 16-tól április 15-ig, illetve április 16-tól október 15-ig tartó hat hónapos időszakok.
   (4)   A kiadásigazoló nyilatkozat tartalmazhat javításokat a korábbi referencia-időszakokban bejelentett összegekre vonatkozóan.
   (5)   A tagállamok illetékes hatóságai a kiadásigazoló nyilatkozatot és a (2) bekezdésben említett információkat a Bizottságnak elektronikus úton legkésőbb május 10-én, illetőleg november 10-én nyújtják be.
   5. cikk
   Félévenkénti kifizetések
   (1)   A kiadások finanszírozásához szükséges előirányzatokat a Bizottság félévenkénti visszatérítések formájában bocsátja rendelkezésre (a továbbiakban: félévenkénti kifizetések).
   A félévenkénti kifizetések összegét a tagállamok által a 4. cikkel összhangban benyújtott kiadásigazoló nyilatkozat alapján határozzák meg.
   (2)   A félévenkénti kifizetéseket valamennyi tagállamnak 60 napon belül teljesítik azt követően, hogy a Bizottság megkapta az adott tagállam teljes kiadásigazoló nyilatkozatát. A nyilatkozat akkor tekinthető teljesnek, ha a nyilatkozat kézhezvételétől számított 30 napon belül a Bizottság nem kér további információt.
   (3)   A félévenkénti kifizetések Bizottság általi folyósításáig a kiadások fedezéséhez szükséges forrásokat a tagállamok biztosítják.
   6. cikk
   Alkalmazandó átváltási arányok
   Kiadásigazoló nyilatkozatukban a tagállamok az 1925/2000/EK rendelet szerinti megfelelő, meghatározó ügyleti tényeket megelőzően az Európai Központi Bank által rögzített legutóbbi átváltási arányt alkalmazzák.
   7. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2006. október 16-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. december 21-én.
      
         
            a Bizottság részéről
         
         Joe BORG
         
         
            a Bizottság tagja
         
      
   
   
      (1)  HL L 17., 2000.1.21., 22. o. A legutóbb az 1759/2006/EK rendelettel (HL L 335., 2006.12.1., 3. o.) módosított rendelet.
   
      (2)  HL L 209., 2005.8.11., 1. o. A legutóbb a 320/2006/EK rendelettel (HL L 58., 2006.2.28., 42. o.) módosított rendelet.
   
      (3)  HL L 248., 2002.9.16., 1. o.
   
      (4)  HL L 136., 1999.5.31., 1. o.
   
      (5)  HL L 292., 1996.11.15., 2. o.
   
      (6)  HL L 312., 1995.12.23., 1. o.
   
      (7)  HL L 230., 2000.9.12., 7. o.
   
      MELLÉKLET
      KIADÁSIGAZOLÓ NYILATKOZATOK
      Az Európai Közösségek költségvetésének nómenklatúrája szerint, valamint kiadástípusonként lebontott adatok
      A Bizottság részére elektronikus levél útján elküldendő kiadásigazoló nyilatkozat tartalma
      A nyilatkozat fejléce
      A nyilatkozat fejléce a következő adatokat tartalmazza:
      
                  —
               
               
                  az üzenettípus és az adatokat küldő tagállam azonosítója. (Megjegyzés: az azonosítót annak ellenőrzésére használják fel, hogy a nyilatkozatot továbbító felhasználó az adott tagállamtól valóban kapott-e erre felhatalmazást). Az azonosítót a Bizottság küldi el Önöknek,
               
            
                  —
               
               
                  a nyilatkozatban foglalt kiadási időszak,
               
            
                  —
               
               
                  a nyilatkozat nyelve.
               
            A nyilatkozat törzsrésze
      A nyilatkozat törzsrésze az EMGA nómenklatúrájának valamennyi aljogcímére vonatkozóan a következő adatokat tartalmazza:
      
                  —
               
               
                  az aljogcím azonosítója (pl. 110201002610033),
               
            
                  —
               
               
                  az aljogcím megnevezése a nyilatkozat fejlécében megjelölt nyelven,
               
            
                  —
               
               
                  tárgyidőszakra (N) bejelentett összeg és a pénzügyi év kezdete óta tett nyilatkozatok halmozott összege. Minden összeget euróban kell bejelenteni.
               
            Befejező rész
      Az összes aljogcím felsorolása után az alábbiak következnek:
      
                  —
               
               
                  tárgyidőszakra (N) bejelentett teljes összeg és a pénzügyi év kezdete óta tett nyilatkozatok teljes halmozott összege,
               
            
                  —
               
               
                  megjegyzések rovata.
               
            Az üzenet szintaxisa
      
         
      A rovatok leírása
      
                  Megnevezés
               
               
                  Formátum
               
               
                  Leírás
               
            
                  A nyilatkozat fejléce: az adatelem előfordulása = 1
                  
               
            
                  [IDENTIFICATION] *
               
               
                   
               
               
                  A Halászati Főigazgatóság által adott azonosító kód
               
            
                  [PERIOD] *
               
               
                  Dátum (ÉÉÉÉHH)
               
               
                  Kiadási időszak
               
            
                  [LANGUAGE] *
               
               
                  (2 karakter)
               
               
                  Nyelv ISO-kódja
               
            
                  A nyilatkozat törzsrésze: az adatelem előfordulása = 1-től n-ig
                  
               
            
                  [SUBITEM] *
               
               
                  Szám (15)
               
               
                  Aljogcím
               
            
                  [DESCRIPTION] *
               
               
                  Szabad szöveg (600)
               
               
                  Az aljogcím megnevezése
               
            
                  [AMOUNT ] *
               
               
                  Szám (15,2)
               
               
                  Bejelentett összeg
               
            
                  [AMOUNT CUMUL] *
               
               
                  Szám (15,2)
               
               
                  Halmozott összeg
               
            
                  Befejező rész: az adatelem előfordulása = 1
                  
               
            
                  [AMOUNT TOT ] *
               
               
                  Szám (15,2)
               
               
                  Bejelentett végösszeg
               
            
                  [AMOUNT CUMUL TOT] *
               
               
                  Szám (15,2)
               
               
                  Halmozott végösszeg
               
            
                  [COMMENT]
               
               
                  Szabad szöveg (80)
               
               
                  Megjegyzések
               
            
                  
                     A *-gal jelölt rovatok kitöltése kötelező.
                  
               
            Példa